**Konkurs - besplatan kurs za profesionalnu dadilju**

Udruženja Centar za edukaciju i istraživanje „Nahla“, Sarajevo i Savršeni krug, Sarajevo uz podršku organizacije GIZ-Podrška obrazovanju odraslih u BiH/ Deutsche Gesellschaft für Internationale Zusammenarbeit (GIZ) GmbH, raspisuje

**KONKURS**

**za upis kandidatkinja na besplatnu dvomjesečnu edukaciju za profesionalnu dadilju**

Dvomjesečna edukacija za profesionalnu dadilju doprinijet će poboljšanju kompetencija žena u oblasti babysittinga i njihovom boljem povezivanju s poslodavcima, a polaznicama će biti pružena intenzivna obuka iz sljedećih oblasti:

* Psihologija
* Pedagogija
* Vježbe prve pomoći i prepoznavanje znakova bolesti
* Zdrava ishrana djece i priprema jednostavnih jela i dječije hrane
* Fizička sigurnost djeteta
* Odnos dadilje i roditelja.

Nakon uspješno završenog kursa, s dozvoljenim opravdanim brojem izostanaka u predviđenom programu, žene će dobiti certifikat njihove kvalificiranosti, što će im osigurati aktivan pristup traženju posla. Implementacija projekta predviđena je od aprila do juna 2013. godine. Nastava će se održavati dva puta sedmično u poslijepodnevnim satima.

Uvjeti: minimalno SSS, starost 24-50 godina.

Prilikom odabira kandidata prednost imaju:

* nezaposlene žene iznad 30 godina
* samohrane majke
* osobe sa završenom samo SSS.

Prijavne formulare možete preuzeti ovdje.

Popunjene prijavne formulare dostaviti do 31.3.2013. godine e-mailom: info@savrsenikrug.ba, poštom ili lično na adresu: Olimpijska 32, 71000 Sarajevo.

Nepotpune, neblagovremene i neuredne prijave neće se uzimati u razmatranje.